b'\n_START_ARTICLE_\nValon kehr\xc3\xa4\n_START_PARAGRAPH_\nValon kehr\xc3\xa4 on Tampereella Tampellan kaupunginosassa Pellavantorilla sijaitseva, vuonna 2010 valmistunut veistos. Sen on tehnyt taiteilija Hans-Christian Berg. Teos on noin seitsem\xc3\xa4n metri\xc3\xa4 korkea ja painaa vajaan tuhannen kiloa. Se on valmistettu alumiinista, ja siin\xc3\xa4 on ohjelmoitu valaistus, jolla teos saadaan n\xc3\xa4ytt\xc3\xa4m\xc3\xa4\xc3\xa4n erilaiselta aina tarpeen mukaan._NEWLINE_Teoksen piti valmistua jo Tampereen 230-vuotisjuhliin vuonna 2009, mutta veistoksen pystytyksess\xc3\xa4 huomattiin heikkouksia. Teoksen sis\xc3\xa4runko jouduttiin suunnittelemaan ja valmistamaan uudestaan. Veistoksen hinnaksi tuli 275\xc2\xa0000 euroa.'